b'\n_START_ARTICLE_\nMilitari Shopping\n_START_PARAGRAPH_\nMilitari Shopping este un centru comercial situat \xc3\xaen cartierul Militari din Bucure\xc8\x99ti, pe Bulevardul Iuliu Maniu._NEWLINE_A fost deschis la data de 2 aprilie 2009,_NEWLINE_\xc3\xaen urma unei investi\xc8\x9bii de 75 de milioane de euro._NEWLINE_Are o suprafa\xc8\x9b\xc4\x83 de aproximativ 51.400 mp,_NEWLINE_\xc8\x99i este de\xc8\x9binut de firma Atrium Real Estate._NEWLINE_Pe l\xc3\xa2ng\xc4\x83 hypermarketul Auchan \xc8\x99i magazinul Praktiker, centrul g\xc4\x83zduie\xc8\x99te alte 61 de magazine, aduc\xc3\xa2nd \xc3\xaen premier\xc4\x83 pe pia\xc8\x9ba din Rom\xc3\xa2nia mai multe branduri interna\xc8\x9bionale prestigioase._NEWLINE_Decathlon, lider mondial \xc3\xaen comercializarea de echipamente sportive, inaugureaz\xc4\x83 \xc3\xaen Militari Shopping cel mai mare magazin de profil din Rom\xc3\xa2nia, cu peste 5.000 de articole. C&A, Kiabi \xc8\x99i Imaginarium sunt alte branduri de renume interna\xc8\x9bional care au ales acest centru comercial pentru a intra pe pia\xc8\x9ba rom\xc3\xa2neasc\xc4\x83._NEWLINE_Binecunoscutul nume din lumea modei, New Yorker, este prezent pentru prima oar\xc4\x83 \xc3\xaen Bucure\xc8\x99ti \xc3\xaen Militari Shopping. Humanic, Hervis, Leonardo, Deichmann, dm, Adidas, Media Galaxy sau Domo, sunt alte c\xc3\xa2teva dintre m\xc4\x83rcile de prestigiu care completeaz\xc4\x83 gama de op\xc8\x9biuni de shopping oferit\xc4\x83 de centrul Militari Shopping._NEWLINE_\xc3\x8en domeniul articolelor pentru copii, centrul comercial Militari Shopping g\xc4\x83zduie\xc8\x99te magazine cum sunt Imaginarium, Toyplex \xc8\x99i Okaidi, care comercializeaz\xc4\x83 juc\xc4\x83rii, accesorii, \xc3\xaembr\xc4\x83c\xc4\x83minte \xc8\x99i materiale educa\xc8\x9bionale.'